CELEX: 62008CO0561
Language: hu
Date: 2009-10-23 00:00:00
Title: A Bíróság végzése (ötödik tanács), 2009. október 23.#C-561/08 P és C-4/09 Pegyesített ügyek.

A BÍRÓSÁG VÉGZÉSE (ötödik tanács)
      2009. október 23.
      C‑561/08. P. és C‑4/09. P. sz. egyesített ügyek
      Az Európai Közösségek Bizottsága
      kontra
      Gerasimos Potamianos
      és
      Gerasimos Potamianos
      kontra
      az Európai Közösségek Bizottsága
      „Fellebbezés – Közszolgálat – Ideiglenes alkalmazott – Határozott idejű szerződés meghosszabbításának elmaradása – Sérelmet okozó aktus”
      Teljes szöveg az eljárás nyelvén (francia) II-B-2 - 0000
      Tárgy: Az Európai Közösségek Elsőfokú Bírósága T‑160/04. sz., Potamianos kontra Bizottság ügyben 2008. október 15‑én hozott ítéletével
         (az EBHT‑ban még nem tették közzé) szemben az Európai Közösségek Bizottsága által benyújtott fellebbezés, amely ítéletben
         az Elsőfokú Bíróság elutasította a Bizottság által felhozott, a G. Potamianos által előterjesztett kereset késedelmére alapított
         elfogadhatatlansági kifogást. A hivatkozott ítélettel szemben G. Potamianos által előterjesztett fellebbezés, amely ítéletben
         az Elsőfokú Bíróság elutasította a munkaszerződés megkötésére jogosult hatóság azon határozatának megsemmisítése iránti keresetét,
         amely nem hosszabbította meg az ideiglenes alkalmazotti szerződését.
      
      Határozat:      A Bíróság a fellebbezéseket elutasítja. A felek maguk viselik saját költségeiket.
      
      Összefoglaló
      1.        Tisztviselők – Kereset – Sérelmet okozó aktus – Az ideiglenes alkalmazottat a szerződése meghosszabbításának elmaradásáról
            tájékoztató közlemény – A szerződéstől elkülönülő határozat – Bennfoglaltság
      (Személyzeti szabályzat, 90. cikk, (1) bekezdés)
      2.        Fellebbezés – Jogalapok – Az Elsőfokú Bíróság előtt felhozott jogalapok és érvek egyszerű megismétlése – A hivatkozott téves
            jogalkalmazás meghatározásának hiánya – Elfogadhatatlanság
      (EK 225. cikk, (1) bekezdés; a Bíróság alapokmánya, 58. cikk, első bekezdés; a Bíróság eljárási szabályzata,112. cikk, 1. §, c) pont)